**Justin Kirk** (født 28. mai 1969 i Salem, Oregon) er en amerikansk skuespiller. Han er særlig kjent for rollen som Prior Walter i Mike Nichols's TV-versjon av skuespillet *Angels in America*, som Kirk ble nominert til en Emmy-pris for. Han er også kjent fra rollen som Andy Botwin i TV-serien *Weeds*.

Bakgrunn og oppvekst
--------------------

Justin Kirks morsslekt er russisk-jødisk, og hans far hadde dels danske, dels engelske røtter.

Kirk vokste opp i Union, Washington, der han gikk på barneskolen på et indianerreservat frem til han var 12 år gammel; da flyttet han med familien til Minneapolis, Minnesota. I Minneapolis gikk han på high school og spilte amatørteater. 

Etter high school flyttet han til New York City. På begynnelsen av 1990-tallet spilte han gitar i en rekke ulike band i New York; det bandet som ble mest populært het The Dimestore Darlings. Han fullførte også et toårig teaterfagstudium ved Circle in the Square Theatre School.

Skuespillerkarriere
-------------------

Hans første rolle på Broadway var i et stykke som het *Any Given Day*, på Longacre Theatre. Senere spilte han i den første oppsetningen av skuespillet *Love! Valour! Compassion!*, og ble tildelt «Obie Award for Distinguished Performance in the Ensemble» for denne skuespillerprestasjonen; senere gjentok han rollen på film. På scenen har han også spilt i *Other Desert Cities* sammen med Stockard Channing, Judith Light og Stacy Keach. Kirk ble tildelt «Back Stage West Garland Award for Outstanding Performance» for sine rolle som vidunderbarn på piano i stykket *Old Wicked Songs*, som ble oppført på Promenade Theater i New York samt på Geffen Playhouse i Los Angeles.[]

På film har han blant annet medvirket i *Flannel Pajamas*, *Chapter Zero*, *The Eden Myth*, *Puccini for Beginners* og *Call o' the Glen*. Hans første TV-rolle var i serien *Jack & Jill*. Han spilte senere Andy Botwin i TV-serien *Weeds*, med Mary-Louise Parker som motspiller; de to hadde tidligere spilt mot hverandre i TV-versjonen av *Angels in America*.

I 2017 hadde Justin Kirk hovedrollen i dramaserien *APB*, som TV-kanalen Fox tok av plakaten etter én sesong.

I 2021 var han med i én episode av HBO-serien *Succession*; i rollen som Jeryd Mencken, en høyreekstrem nettaktivist. I 2023 var han tilbake i den samme rollen, i den fjerde sesongen av *Succession*. Kirk har beskrevet rollen som «en rolle som ikke nødvendigvis er [basert på] én bestemt fyr, men det føles som om han gjerne kunne vært det» (engelsk originalsitat: «a figure who isn't necessarily [based on] a specific dude, but he feels like he very well might be.») Tidsskriftet *GQ* skrev om Kirks rolleprestasjon at «Justin Kirk har bare vært med i to episoder av *Succession* alt i alt (så langt), men han er så uttrykkelig til stede at han gjør like stort inntrykk som de faste rollefigurene.» (engelsk originalsitat: «Justin Kirk has only appeared in two episodes of *Succession* total (so far), but his outsized presence looms as large as a series regular.»)

Filmografi (utvalg)
-------------------

### Film

* 2012: *30 Beats*
* 2012: *Vamps*
* 2012: *Nobody Walks*
* 2013: *Mr. Morgan's Last Love*
* 2013: *Chronicles Simpkins Will Cut Your Ass* (kortfilm)
* 2014: *Justice League: War* – stemmeskuespiller
* 2014: *Walter*
* 2016: *Ghostbusters* (kun i den utvidede versjonen på DVD)
* 2017: *Molly's Game*
* 2017: *The Tribes of Palo Verde*
* 2018: *Vice*
* 2019: *Jack and Jo Don't Want to Die* (kortfilm)
* 2020: *Hollywood Fringe*
* 2021: *Hangry* (kortfilm)

### TV-produksjoner

* 2017: *APB*
* 2018–2020: *Kidding*
* 2018: *Overthinking with Kat & June*
* 2019: *Conversations in L.A.*
* 2020: *Zoey's Extraordinary Playlist*
* 2020–2023: *Perry Mason*
* 2021–2023: *Succession*
* 2022: *Roar* – stemmeskuespiller

Referanser
----------

1. ↑   Gemeinsame Normdatei, GND-ID 1019188707, besøkt 15. oktober 2015[Hentet fra Wikidata]
2. ↑   filmportal.de, Filmportal-ID 44fe0eda041a440f8f2ad72a4e6d1870, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 72212, besøkt 9. oktober 2017[Hentet fra Wikidata]
4. 1 2  Baker, Jeff (30. april 2014). «17 actors you (maybe) didn't know were from Oregon». Portland, Oregon. Besøkt 16. februar 2016.
5. 1 2  Jacobs, Alexandra (7. desember 2003). «TELEVISION; When It Comes to TV Angels, He's Batting .500». *The New York Times*.
6. ↑  «Dimestore Darlings, 9-9-09 Dimestore Darlings: Rock Band». Dimestoredarlings.tumblr.com. 12. oktober 1996. Besøkt 28. august 2012.
7. ↑  «Faces of *Angels*». *The Advocate* **(engelsk)**. Here Publishing. 9. desember 2003.
8. ↑  Lynette Rice (11. mai 2017). «'APB' Is Dead at Fox». *EW.com* **(engelsk)**. Besøkt 26. juli 2023.
9. ↑  Murray, Noel (21. november 2021). «'Succession' Recap, Season 3, Episode 6: Pretenders to the Throne». *The New York Times*.
10. ↑  Kang, Inkoo (22. november 2021). «'Succession' takes us behind the scenes of an anti-democratic conclave, and the sights are terrifying». *The Washington Post*.
11. ↑  Wigler, Josh (15. mai 2023). «‘Succession’ President on That Climactic Election Night Result: "There’s More to Come"». *The Hollywood Reporter* **(engelsk)**. Besøkt 26. juli 2023.
12. ↑  «"We Didn’t Talk About 45": How ‘Succession’ Created Its MAGA-esque Presidential Candidate for the Big Election Episode». *GQ* **(engelsk)**. Condé Nast. 15. mai 2023. Besøkt 26. juli 2023.

Eksterne lenker
---------------

* (en) Justin Kirk på Internet Movie Database Rediger på Wikidata

* (sv) Justin Kirk i Svensk Filmdatabas Rediger på Wikidata

* (da) Justin Kirk på Scope Rediger på Wikidata

* (fr) Justin Kirk på Allociné Rediger på Wikidata

* (en) Justin Kirk på AllMovie Rediger på Wikidata

* (en) Justin Kirk hos Rotten Tomatoes Rediger på Wikidata

* (en) Justin Kirk hos The Movie Database Rediger på Wikidata

* (en) Justin Kirk hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |